અનમોલ આગળ જણાવે છે કે, સવારે 10 વાગ્યે હું હોસ્પિટલમાં મારા પિતાના મૃતદેહ પાસે બેઠો હતો. પરીક્ષા બપોરે 2 વાગ્યે શરુ થવાની હતી. મારી પાસે સ્કૂલ પહોંચવા માટે માત્ર 2 કલાક હતા. મેં કઈ પરિસ્થિતિમાં પરીક્ષા આપી છે, તે શબ્દોમાં વર્ણન કરવું અશક્ય છે. 27 ફેબ્રુઆરીના રોજ અનમોલના પિતાના અંતિમ સંસ્કાર કરવામાં આવ્યા. અનમોલ કહે છે કે, મારા પિતાના આશિર્વાદને કારણે જ હું પેપર લખી શક્યો. મારો મોટો ભાઈ અનુપમ શ્રીવાસ્તવ બીટેક કરી રહ્યો છે. હવે અમારો હેતુ પિતાના સપનાને સાકાર કરવાનો છે.